זוהי הצוואה האחרונה שלי, אלברט ששון יהודה, שכתובתי: 76 Thompsons Road, Bulleen, Victoria , צורף במקצועי.

1. אני מבטל בזה כל צוואות והעברות על פי צוואות קודמות אשר נערכו על ידי.

2. אני ממנה את דונלד ווילקינס, רו"ח, שכתובתו: 66 Bayswater Road, Croydon, Victoria ואת דן חורש, עו"ד, שכתובתו 285 Carlisle Street, Balaclava, Victoria, להיות מנהלי עזבוני ונאמניי לצוואה ולעיזבון אלה (להלן: "**נאמניי**"), ובלבד שאם מי מנאמניי ילך לעולמו לפניי, או שאם יהיה בחיים בעת מותי, לא יוכל או לא ירצה לפעול בתפקיד זה מכל סיבה שהיא, כי אז אני ממנה את State Trust Corporation of Victoria , שכתובתו: 168 Exhibition Street, Melbourne, Victoria, להיות מחליף של מנהל עזבוני ונאמני. וכן אני מורה כי בפרשנות של צוואתי זו המונח "נאמניי", יכלול, לפי ההקשר, את מנהל העזבון והנאמן אותה עת, בין אם הוא המקורי או הנוסף או המחליף, ויהיו להם אותם סמכויות ושיקול דעת, ומכל הבחינות הם יהיו רשאים לפעול כאילו מונו למנהל עזבוני ולנאמני המקוריים.

3. אני נותן ומנחיל את כל רכושי, בין אם מקרקעין או אישי, באשר הוא ממוקם, ומכל מין וסוג שהוא, לרבות כל רכוש שלגביו יש לי סמכות להורות בצוואה למי יינתן, או הסמכות להעבירו, לנאמניי, בנאמנות, ומורה כדלקמן;

(א) למכור, לכנס, לגבות או להמיר לכספים את עזבוני האישי שלא יהיה מורכב מכספים, ולהחזיק, בנאמנות בהכנסות נטו ממכירה, מכינוס ומהמרה כאמור, ובכסף המזומן הזמין שלי, לרבות דמי שכירות, ותקבולי הכנסה אחרים, עד למכירת נכסי המקרקעין שלי כאמור להלן, ולשלם את כל חובותיי על פי חוק ואת הוצאות הלווייתי וצוואתי, וכל מסים והיטלים בגין פטירה, עזבון, קיום צוואה והורשה, הן המדינתיים והן הפדראליים, לגבי כל עזבוני הכפוף למיסוי, אם בכלל, ולתת את השארית, אם תיוותר, לאחי ולשלוש אחיותיי ולשתי גיסותיי ששמותיהם וכתובותיהם מפורטים מטה (להלן: "**מוטביי הראשיים**") כבעלים משותפים (tenants in common) בחלקים שווים, לשימושם ולתועלתם באופן מוחלט.

רשימת מוטביי הראשיים:

1. מרסל חורש (אחות) מרחוב המעגל 44, רמת גן, ישראל, אלמנה.

2. לאוני זכאי, (אחות) שכתובתה 1 Danesmoor Road, West Didsbury, Manchester, United Kingdom, אלמנה.

3. ג'ולייט עבד-אל-נאבי (אחות), שכתובתה: 5 Roseland Avenue off Westbury Road, Manchester, United Kingdom, אישה נשואה.

4. מרגרט יהודה (גיסה) שכתובתה: 1 Clothorn Road, Didsbury, Manchester, United Kingdom, אישה נשואה.

5. אדוארד יהודה (אח) שכתובתו: 3 the Downs, Cheadle, Cheshire, United Kingdom, גמלאי.

6. אזו יהודה (גיסה), מרחוב מודיעין 125, רמת גן, תל אביב, ישראל, אלמנה.

(ב) למכור את כל נכסי המקרקעין שאני בעל הזכויות בהם על פי החוק בעת מותי, פרט לשני נכסיי הידועים וממוקמים בכתובות: 207 and 219 Russel Street, Melbourne (להלן: "**נכסיי העירוניים**") ולהשתמש בהכנסות נטו מהמכירה האמורה, כמפורט להלן:

(1) לתת סכום של $125,000.00 בדרך של הלוואה לאגודת Sepahardi Association of Victoria Inc. (להלן: "**האגודה**) שכתובתה 79 Hotham Street, East St. Kilda. ההלוואה כאמור תינתן בתנאים הבאים:

(i) משכנתא ראשונה תינתן למנהלי העזבון על ידי האגודה כבטוחה בנכס שכתובתו 79 Hotham Road, East St. Kilda.

(ii) ההלוואה האמורה של $125,000.00 תשמש למטרת בניית בית כנסת חדש של האגודה בכתובת ,79 Hotham Road, East St. Kilda שייקרא "ששון יהודה" על שם אבי המנוח ולכבודו.

(iii) ההלוואה תינתן לתקופה של 10 שנים ותישא ריבית בשיעור שיפחת ב-2% מהריבית הנגבית על ידי בנקאים להלוואות דומות.

(iv) שיעור הריבית לתשלום ייבחן בכל שנתיים.

(2) להעביר את היתרה של הרווחים נטו מהמכירה האמורה (כלומר, לאחר מתן ההלוואה של $125,000.00 לאגודה) למוטביי הראשיים כבעלים משותפים בחלקים שווים, לשימושם ולתועלתם באופן מוחלט.

(ג) בתום עשרים שנים מתאריך מותי, למכור את נכסיי העירוניים ולתת את הרווחים נטו מהמכירה למוטביי הראשיים כבעלים משותפים בחלקים שווים, לשימושם ולתועלתם באופן מוחלט.

4. היה ומי ממוטביי הראשיים לא יהיה בחיים בעת מותי, אך יותיר אחריו צאצא שיהיה בחיים, כי אז נאמניי יתנו את החלק או החלקים שהיה זכאי להם כאמור לעיל אילו היה בחיים בעת מותי, לילד שלו, ואם יותר מאחד, לכל הילדים כאמור, כבעלים משותפים בחלקים שווים, לשימושם ולתועלתם באופן מוחלט.

5. אם מי ממוטביי הראשיים ילך לעולמו לפניי מבלי להשאיר צאצא, או שיהיה בחיים בעת מותי, אך ילך לעולמו מבלי להשאיר צאצא, כי אז נאמניי יתנו את החלק או החלקים שלהם היה זכאי כאמור אילו היה בחיים במותי, לקרן הצדקה ALBERT YEHUDA CHARITABLE TRUST (להלן: "**קרן הצדקה**"), ואני מורה כי די יהיה בקבלה שנחתמה על ידי הנאמן או הנאמנים, או הגזבר או המזכיר אותה עת של קרן הצדקה, כדי לפטור את נאמניי מכל אחריות.

6. במקרה שקרן הצדקה לא תוקם בעת מותי, נאמניי יתנו את החלק או החלקים שאותם הייתה זכאית לקבל קרן הצדקה כאמור לעיל אילו הייתה קיימת בעת מותי, למוסד צדקה או למוסדות צדקה באוסטרליה ובמדינת ישראל, כפי שנאמניי יראו לנכון על פי שיקול דעתם המוחלט, ואני מורה כי די יהיה בקבלה חתומה על ידי הגזבר או המזכיר אותה עת של מוסד כאמור כדי לפטור את נאמניי מאחריות.

7. לצורכי קרן הצדקה אלברט ששון יהודה, אני מורה כדלקמן:

(i) נאמניי יקימו קרן שתכיל את נכסיי העירוניים:

(ii) נאמניי ימשיכו להשכיר את נכסיי העירוניים ולהפיק הכנסה באמצעות דמי שכירות.

(iii) נאמניי ישתמשו בהכנסה השנתית נטו המופקת מנכסיי העירוניים לצורך מתן מלגות שנתיות בשיעור של $20,000.00 כל אחת, לבוגרי לימודי רפואה, לצורך עריכת מחקר רפואי נוסף, בין אם באוסטרליה או מחוצה לה.

(iv) נאמניי יהיו בעלי סמכות מלאה לבצע את תוכנית המלגות השנתיות, לרבות פרסום וקבלת החלטה בנוגע למקבל המלגה כאמור.

8. בביצוע הקרנות שבצוואתי זו ובניהול עזבוני יהיו לנאמניי הסמכויות ושיקול הדעת הבאים, בנוסף לסמכויות ושיקול הדעת, הכלליים והסטטוטוריים, של נאמנים, והם יהיו זכאים להשתמש בהם לטובת מוטביי, בין אם בעצמם או ביחד עם אחרים:

(א) הסמכות לצפות את הקניית חלקו של כל פעוט על פי צוואה זו, ולשלם להורה או לאפוטרופוס של אותו פעוט את החלק של ההון או ההכנסה, כפי שנאמניי יראו לנחוץ, על פי שיקול דעתם המוחלט, מבלי שיישאו באחריות לדאוג לשימוש בחלק כאמור.

(ב) הסמכות לדחות את המכירה, הכינוס וההמרה של נכסי עזבוני, כולם או חלקם, בין אם מקרקעין או רכוש אישי, למשך התקופה, כפי שנאמניי, על פי שיקול דעתם המוחלט יראו לכדאי, מבלי שיישאו באחריות, גם אם חלק או חלקים כאמור יהיו בעלי אופי ספקולטיבי, בזבזני או נדחה (reversionary).

(ג) להשקיע את כל או חלק מהעזבון שלא הועבר כאמור לעיל, בשמם, באיזה מההשקעות המותרות על פי החוק, לרבות להלוות כל סכום כסף על פי בטוחה של משכנתא ראשונה או שנייה, ולצבור את כל או חלק מההכנסה ממנו, והצטברויות כאמור יתווספו להשקעות ההון ויועברו ביחד איתם כאמור בצוואה זו.

9. אני מורה לשפות את נאמניי מתוך עזבוני בגין כל הפסדים או חבויות שייגרמו בכל הקשור למכירה, להמרה, לכינוס, לניהול, להשקעה או להעברה של רכוש מעזבוני, בין אם מקרקעין או רכוש אישי, או לניהול הקרנות על פי צוואה זו או כל תוספת לצוואה זו, מלבד אם ניתן לייחס הפסד או חבות כאמור למרמה על ידם או לביצוע מכוון של כל פעולה שהייתה ידועה להם כהפרת אמון.

ולראייה באתי על החתום על צוואתי האחרונה זו, ביום 17 לדצמבר 1993.

נחתם על ידי המצווה האמור, ) [חתימה]

אלברט ששון יהודה )

כצוואתו האחרונה, )

בנוכחות שנינו באותו הזמן, )

ואשר על פי בקשתו ובנוכחותו )

ובנוכחות כל אחד מאיתנו, )

חתמנו עליה כעדים. )

[חתימה] [חתימה]

דן חורש דונלד ווילקינס

24/285 Carlisle Street 66 Bayswater Road

Balaclava, Victoria 3183 Croydon, Victoria

עורך דין רו"ח

מקצוע מקצוע

**בבית המשפט העליון**

**בוויקטוריה**

**סמכות לקיום צוואת**

**קיום צוואה**

**בבית המשפט העליון בוויקטוריה**

**הסמכות לקיום צוואות**

**בעניין צוואתו של אלברט ששון יהודה, המנוח**

שכתובתו האחרונה הייתה 76 Thompson Road, Buleen, במדינת ויקטוריה,

להווה ידוע כי ביום 15 באוקטובר 2007

תקפות הצוואה (שעותק מקורי שלה מצורף) של המנוח שנפטר ב-4 ביולי 2007,

הוכחה על ידי דן חורש, שכתובתו Suite 16, 285 Carlisle Street, Balaclava, Victoria,

אחד ממנהלי העזבון שמונו בה, ואשר בה ניתנה הרשאה לדונלד וולקינס,

מנהל העזבון האחר שמונה בצוואה, להוכיח את תקפות הצוואה בכל עת.

על ידי בית המשפט

[חתימה]

רשם קיום צוואות

ניתן לדן חורש, עו"ד

Suite 16, 285 Carlisle Street

Balaclava, Vic 3183